Alueiden komitean lausunto aiheesta "Ehdotus: Neuvoston direktiivi yhteisön toimenpiteistä suu- ja sorkkataudin torjumiseksi ja direktiivin 92/46/ETY muuttamisesta"

(2003/C 256/06)

ALUEIDEN KOMITEA, joka

ottaa huomioon ehdotuksen neuvoston direktiiviksi yhteisön toimenpiteistä suu- ja sorkkataudin torjumiseksi ja direktiivin 92/46/ETY muuttamisesta (KOM(2002) 736 lopullinen - 2002/0299 (CNS)),

ottaa huomioon neuvoston 7. helmikuuta 2003 Euroopan yhteisön perustamissopimuksen 265 artiklan ensimmäisen kohdan nojalla tekemän päätöksen pyytää aiheesta alueiden komitean lausunto,

ottaa huomioon työvaliokuntansa 14. toukokuuta 2002 tekemän päätöksen antaa lausunnon valmistelu "kestävä kehitys" -valiokunnan tehtäväksi,

ottaa huomioon suu- ja sorkkataudin torjumisesta antamansa päätöslauselman (CdR 137/2001 fin)(1),

ottaa huomioon Euroopan parlamentin maatalouden ja maaseudun kehittämisen valiokunnan mietinnön ehdotuksesta neuvoston direktiiviksi yhteisön toimenpiteistä suu- ja sorkkataudin torjumiseksi ja direktiivin 92/46/ETY muuttamisesta (KOM(2002) 736 lopullinen - A5-0141/2003 - 2002/0299 (CNS)),

ottaa huomioon Euroopan parlamentin mietinnön suu- ja sorkkataudin torjumisesta Euroopan unionissa vuonna 2001 sekä tulevista ennalta ehkäisevistä toimista eläintautien välttämiseksi ja torjumiseksi Euroopan unionissa (A5-0405/2002 - 2002/2153(INI)),

ottaa huomioon Yhdistyneen kuningaskunnan hallituksen ja Walesin aluehallituksen asiakirjan "Response to the Reports of the Foot and Mouth Disease Inquiries" (Cm5637),

ottaa huomioon heinäkuussa 2002 julkaistun raportin "Foot and Mouth Disease: Lessons to be Learned Inquiry",

ottaa huomioon "kestävä kehitys" -valiokunnan huhtikuun 28. päivänä 2003 hyväksymän lausuntoluonnoksen (CdR 65/2003 rev.), jonka esittelijä oli Bridgnorthin hallintopiirivaltuutettu Milner Whiteman (UK, AE),

hyväksyi 2. ja 3. heinäkuuta 2003 pitämässään 50. täysistunnossa (heinäkuun 2. päivän kokouksessa) yksimielisesti seuraavan lausunnon.

1. Alueiden komitean näkemykset

Alueiden komitea

1.1. korostaa, että suu- ja sorkkatauti on eläinten hyvinvointiin ja terveyteen liittyvä kysymys, jolla on kielteisiä vaikutuksia maaseutuyhteisöjen taloudelliseen, sosiaaliseen ja ympäristöön liittyvään hyvinvointiin. Taudin torjunta ja hävittäminen ei ole pelkästään tekninen vaan myös hallinnollinen kysymys. Äskettäisten taudinpurkausten opetus on, että jäsenvaltiot eivät ole onnistuneet suu- ja sorkkataudin torjumisessa ja hävittämisessä ilman alue- ja paikallisviranomaisten tukea. Tulevia taudinpurkauksia ei voida torjua ja hävittää, ellei kehitetä vastuun jakamisen periaatetta, jonka mukaan eri hallinnontasot tekevät keskenään saumatonta yhteistyötä.

1.2. katsoo, että jos suu- ja sorkkatautia ei onnistuta torjumaan ja hävittämään tieteellisin ja hallinnollisin keinoin, asialla on suoria inhimillisiä seurauksia. Jo nyt kasvatuksen kannattavuus on heikentynyt tautialueilla tuntuvasti, ja muutkin maaseututalouden osat kärsivät.

1.3. katsoo, että suu- ja sorkkataudin torjuntaa koskeva direktiiviehdotus on luonteeltaan hyvin tekninen. Siinä ei käsitellä sellaisia asioita kuin maaseutualueiden aseman palauttaminen, jossa alue- ja paikallisviranomaisilla on keskeinen rooli.

1.4. Sen sijaan, että komitea kommentoisi kaikkia direktiiviehdotukseen sisältyviä teknisiä toimenpiteitä, se keskittyy lausunnossaan ehdotuksen niihin osiin, joilla on suoria vaikutuksia alue- ja paikallisviranomaisten toimintaan. Näitä ovat seuraavat:

- alue- ja paikallisviranomaisten keskeinen rooli suu- ja sorkkataudin torjunnassa ja hävittämisessä

- valmiussuunnitelmat

- torjuntatoimenpiteet

- torjunnan ja hävittämisen ympäristövaikutukset

- toissijaisuusperiaate ja joustavuus.

Alue- ja paikallisviranomaisten keskeinen rooli suu- ja sorkkataudin torjunnassa ja hävittämisessä

Alueiden komitea

1.5. suhtautuu myönteisesti ehdotettuun lainsäädäntöön, jota se pitää keskeisenä välineenä suu- ja sorkkataudin tulevien taudinpurkausten torjunnassa ja taudin hävittämisessä.

1.6. katsoo, että asiassa tarvitaan yhteisön lainsäädäntöä siksi, että suu- ja sorkkatauti on ongelma, jonka vaikutukset ulottuvat paikallisten, alueellisten, eurooppalaisten ja kansainvälisten rajojen yli.

1.7. katsoo, että äskettäisten taudinpurkausten aikana alue- ja paikallisviranomaiset osallistuivat erittäin myönteisellä panoksella jäsenvaltioiden ponnisteluihin suu- ja sorkkataudin torjumiseksi ja hävittämiseksi. Jäsenvaltioiden viranomaiset eivät olisi onnistuneet taudin torjunnassa ilman alue- ja paikallisviranomaisten tukea.

Valmiussuunnitelmat

Alueiden komitea

1.8. toteaa, että alue- ja paikallisviranomaisten toimivaltuudet poikkeavat toisistaan eri jäsenvaltioissa, mutta katsoo, että kyseisillä viranomaisilla tulisi olla nykyistä keskeisempi rooli valmiussuunnitelmien laatimisessa. Äskettäiset taudinpurkaukset osoittivat, että alue- ja paikallisviranomaiset ovat keskeisiä kumppaneita taudin hävittämisessä ja torjunnassa.

1.9. katsoo, että valmiussuunnitelmia koskevissa ehdotuksissa tulisi painottaa nykyistä enemmän kestävän tiedotusstrategian kehittämisen merkitystä. Yksi äskettäisten taudinpurkausten tärkeimmistä opetuksista on, että valtakunnallisten viranomaisten, muiden hallinnontasojen ja yleisön välinen tiedonvälitys toimi huonosti, mikä hidasti taudin torjuntaa ja hävittämistä.

1.10. katsoo, että tiedotusstrategioissa tulisi käyttää nykyistä paremmin hyödyksi alue- ja paikallisviranomaisten kykyä tiedottaa yleisölle tehokkaasti. Äskettäisten taudinpurkausten aikana paikallinen väestö sai luotettavaa tietoa alue- ja paikallisviranomaisilta. Lisäksi kyseisillä viranomaisilla on keskeisen tärkeä rooli siksi, että ne ovat johtavassa asemassa paikallisyhteisöissä.

1.11. katsoo, että valmiussuunnitelmien ensisijaisena tavoitteena on taudin hävittäminen, mutta on Euroopan parlamentin kanssa samaa mieltä siitä, että lisäksi on kiinnitettävä huomiota paikalliseen talouteen kohdistuviin taloudellisiin seurauksiin ja pantava merkille sosiaaliset ja psykologiset vaikutukset niihin kansalaisiin, jotka kuuluvat taudin torjuntatoimenpiteiden vaikutuspiiriin. Valmiussuunnitelmien yhteydessä tulisi arvioida myös taudin torjunnan vaikutukset muihin julkisiin palveluihin.

Torjuntatoimenpiteet

Alueiden komitea

1.12. tukee voimakkaasti neuvoston kantaa, jonka mukaan ehkäisevään rokottamiseen ei tule missään tapauksessa palata.

1.13. ei kannata torjuntatoimenpiteitä koskevien poikkeuksien myöntämistä sellaisille tiloille, jotka toimivat kahdessa tai useammassa paikassa. On syytä noudattaa ennalta varautumisen periaatetta, sillä testitulokset saattavat viipyä ja on olemassa ristikontaminaation vaara, jonka toteutuessa taudin nopea hävittäminen vaarantuisi.

1.14. katsoo, että on erittäin tärkeää noudattaa ennalta varautumisen periaatetta, jotta voidaan estää taudin mahdollinen leviäminen Euroopan unioniin. Yhdistyneessä kansakunnassa tehdyssä, taudin puhkeamista koskeneessa tutkimuksessa osoitettiin, että tauti saattoi saada alkunsa laittomasti maahan tuodusta rehusta, joka oli valmistettu saastuneesta lihajätteestä. Alueiden komitea toivoo, että komissio kiinnittäisi aiempaa enemmän huomiota suu- ja sorkkataudin torjuntaan Euroopan unionin ulkorajoilla. Tietyt maat, kuten Hollanti ja Irlanti, valvovat unionin ulkopuolisista maista tapahtuvaa tuontia erittäin tarkasti, kun taas Yhdistyneessä kuningaskunnassa sovellettavat toimenpiteet ovat osoittautuneet vähemmän tiukoiksi.

1.15. tukee voimakkaasti estorokotuksiin turvautumista suojarokotuksien sijaan. Vaikka tämä merkitseekin teurastusten lisääntymistä lyhyellä aikavälillä, se antaa maaseututalouksille paremmat mahdollisuudet toipua taudin hävittämisen jälkeen.

1.16. katsoo, että ruokajätteen rehukäytöstä saatava hyöty on aina huomattavasti vähäisempi kuin siitä aiheutuvat riskit suu- ja sorkkataudin ilmetessä.

1.17. kannattaa korvaussääntöjen tarkistamista taudin torjuntastrategian tukemiseksi. Siten varmistettaisiin, että toisistaan poikkeavien taudintorjuntamenetelmien käyttö ei johda eri suuruisten korvausten maksamiseen, mikä haittaisi taudin nopeaa torjuntaa.

Torjunnan ja hävittämisen ympäristövaikutukset

Alueiden komitea

1.18. kannattaa eläinten hävittämistä koskevaa uutta hierarkiaa, jonka mukaan ruhot poltetaan ennen kaatopaikkasijoitusta. Komitea on kuitenkin periaatteessa sitä mieltä, että hävittämisen tulisi tapahtua mahdollisimman lähellä tartuntapaikkaa, jotta voidaan minimoida ruhojen siirrot sekä lisätartuntojen riski.

1.19. katsoo, että valmiussuunnitelmissa tulisi ottaa huomioon paikallisviranomaisten ainutlaatuinen paikallistuntemus sekä ruhojen hävittämisen mahdolliset ympäristövaikutukset.

1.20. katsoo, että valmiussuunnitelmien yhteydessä tulisi valvoa ruhojen hävittämisen paikallisia ympäristövaikutuksia.

Toissijaisuusperiaate ja joustavuus

Alueiden komitea

1.21. kannattaa vähimmäisvaatimusten asettamista ja jäsenvaltioiden oikeutta ottaa käyttöön ehdotettua tiukempia toimia taudin torjumiseksi ja hävittämiseksi.

1.22. katsoo, että hätärokotuksista päätettäessä tulisi noudattaa vastuun jakamisen periaatetta sen sijaan, että komissio päättää asiasta.

2. Alueiden komitean suositukset

Suositus 1

18 artikla

>Alkuperäinen ehdotus>

18 artikla

>Muutettu ehdotus>

>S>(Poistetaan kokonaan 18 artikla.)>/S>Ennalta varautumisen periaatetta on noudatettava, eikä eri epidemiologisista tuotantoyksiköistä koostuville tiloille myönnetä poikkeuksia.

Perustelu

Alueiden komitea ei kannata torjuntatoimenpiteitä koskevien poikkeuksien myöntämistä sellaisille tiloille, jotka toimivat kahdessa tai useammassa paikassa. Ennalta varautumisen periaatetta on noudatettava, sillä testitulokset saattavat viipyä ja on olemassa ristikontaminaation vaara, jonka toteutuessa taudin nopea hävittäminen vaarantuisi.

Suositus 2

19 artikla (uusi)

>Muutettu ehdotus>

Perustelu

Alueiden komitea katsoo, että valmiussuunnitelmien ensisijaisena tavoitteena on taudin hävittäminen, mutta on Euroopan parlamentin kanssa samaa mieltä siitä, että lisäksi on kiinnitettävä huomiota paikalliseen talouteen kohdistuviin taloudellisiin seurauksiin ja pantava merkille sosiaaliset ja psykologiset vaikutukset niihin kansalaisiin, jotka kuuluvat taudin torjuntatoimenpiteiden vaikutuspiiriin.

Suositus 3

50 artiklan 3 kohta

>Alkuperäinen ehdotus>

>Muutettu ehdotus>

Perustelu

Alueiden komitea katsoo, että hätärokotuksista päätettäessä tulisi noudattaa vastuun jakamisen periaatetta sen sijaan, että komissio päättää asiasta.

Suositus 4

74 artiklan 1. kohdan toinen alakohta (uusi)

>Muutettu ehdotus>

Perustelu

Alueiden komitea toteaa, että alue- ja paikallisviranomaisten toimivaltuudet poikkeavat toisistaan eri jäsenvaltioissa, mutta katsoo, että kyseisillä viranomaisilla tulisi olla nykyistä keskeisempi rooli valmiussuunnitelmien laatimisessa. Äskettäiset taudinpurkaukset osoittivat, että alue- ja paikallisviranomaiset ovat keskeisiä kumppaneita taudin hävittämisessä ja torjunnassa.

Suositus 5

76 artiklan 1. kohdan toinen alakohta (uusi)

>Muutettu ehdotus>

Perustelu

Alueiden komitea toteaa, että alue- ja paikallisviranomaisten toimivaltuudet poikkeavat toisistaan eri jäsenvaltioissa, mutta katsoo, että kyseisillä viranomaisilla tulisi olla nykyistä keskeisempi rooli valmiussuunnitelmien laatimisessa. Äskettäiset taudinpurkaukset osoittivat, että alue- ja paikallisviranomaiset ovat keskeisiä kumppaneita taudin hävittämisessä ja torjunnassa.

Suositus 6

Liite XVII: Valmiussuunnitelmia koskevat perusteet ja vaatimukset, 1.1 kohta (uusi)

>Muutettu ehdotus>

(1.1) On annettava säännöksiä, jotka velvoittavat jäsenvaltioiden viranomaiset kuulemaan alue- ja paikallisviranomaisia kattavasti valmiussuunnitelmiin sisältyvien toimenpiteiden suunnitteluun ja täytäntöönpanoon liittyvissä kysymyksissä.

Perustelu

Alueiden komitea toteaa, että alue- ja paikallisviranomaisten toimivaltuudet poikkeavat toisistaan eri jäsenvaltioissa, mutta katsoo, että kyseisillä viranomaisilla tulisi olla nykyistä keskeisempi rooli valmiussuunnitelmien laatimisessa. Äskettäiset taudinpurkaukset osoittivat, että alue- ja paikallisviranomaiset ovat keskeisiä kumppaneita taudin hävittämisessä ja torjunnassa.

Suositus 7

Liite XVII: Valmiussuunnitelmia koskevat perusteet ja vaatimukset, 15 kohta (uusi)

>Muutettu ehdotus>

(15) Valmiussuunnitelmien yhteydessä tulisi kehittää strategioita torjuntamekanismien muihin julkisiin palveluihin kohdistuvien vaikutusten arvioimiseksi.

Perustelu

Valmiussuunnitelmien yhteydessä tulisi myös arvioida taudin torjunnan vaikutukset muihin julkisiin palveluihin. Viimeisimmän taudinpurkauksen aikana torjuntamekanismit vaikuttivat muihin paikallisviranomaisten vastuulla oleviin keskeisiin palveluihin kuten koulutus- ja sosiaalipalveluihin. Esitetty lähestymistapa mahdollistaisi tiukan valvonnan, mutta antaisi samalla paikallisyhteisöille mahdollisuuden tuottaa asianmukaisesti suunniteltuja julkisia palveluita.

Bryssel 2. heinäkuuta 2003.

Alueiden komitean

puheenjohtaja

Albert Bore

(1) EYVL C 107, 3.5.2001, s. 1.